title: 2008/158/EK: Padomes Lēmums ( 2008. gada 18. februāris ), ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu

text:
               26.2.2008

               LV

               Eiropas Savienības Oficiālais Vēstnesis

               L 51/19

      PADOMES LĒMUMS

   (2008. gada 18. februāris),
   ar ko pagarina to pasākumu piemērošanas laikposmu, kuri paredzēti Lēmumā 2002/148/EK, ar kuru noslēdz konsultācijas ar Zimbabvi saskaņā ar ĀKK un EK Partnerattiecību nolīguma 96. pantu
   (2008/158/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu,
   ņemot vērā ĀKK un EK Partnerattiecību nolīgumu, kas parakstīts Kotonū 2000. gada 23. jūnijā (1) un pārskatīts Luksemburgā 2005. gada 25. jūnijā (2),
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot ĀKK un EK Partnerattiecību nolīgumu (3), un jo īpaši tā 3. pantu,
   ņemot vērā Komisijas priekšlikumu,
   tā kā:

               (1)

               Ar Padomes Lēmumu 2002/148/EK (4) tika noslēgtas konsultācijas ar Zimbabves Republiku saskaņā ar ĀKK un EK Partnerattiecību nolīguma 96. panta 2. punkta c) apakšpunktu, un tika veikti atbilstoši pasākumi, kas precizēti minētā lēmuma pielikumā.

               (2)

               Ar Lēmumu 2007/127/EK Lēmuma 2002/148/EK 2. pantā minēto pasākumu piemērošanas laikposmu, kas tika pagarināts līdz 2004. gada 20. februārim ar Lēmuma 2003/112/EK (5) 1. pantu, līdz 2005. gada 20. februārim ar Lēmuma 2004/157/EK (6) 1. pantu, līdz 2006. gada 20. februārim ar Lēmuma 2005/139/EK (7) 1. pantu un līdz 2007. gada 20. februārim ar Lēmuma 2006/114/EK 1. pantu (8), pagarināja vēl par 12 mēnešiem līdz 2008. gada 20. februārim.

               (3)

               Zimbabves valdība turpina pārkāpt ĀKK un EK Partnerattiecību nolīguma 9. pantā minētos būtiskos elementus, un pašreizējie apstākļi Zimbabvē nenodrošina cilvēktiesību, demokrātijas principu un tiesiskuma ievērošanu.

               (4)

               Tādēļ pasākumu piemērošanas laikposms būtu jāpagarina,

         IR NOLĒMUSI ŠĀDI.
   1. pants
   Lēmuma 2002/148/EK 2. pantā minēto pasākumu piemērošanas laikposmu pagarina līdz 2009. gada 20. februārim. Pasākumus regulāri pārskata.
   Šā lēmuma pielikumā pievienoto vēstuli adresē Zimbabves prezidentam.
   2. pants
   Šis lēmums stājas spēkā tā pieņemšanas dienā.
   To publicē Eiropas Savienības Oficiālajā Vēstnesī.

      Briselē, 2008. gada 18. februārī

            Padomes vārdā —

            priekšsēdētājs

         D. RUPEL

      (1)  OV L 317, 15.12.2000., 3. lpp. Nolīgumā jaunākie grozījumi izdarīti ar Lēmumu 4/2007 (OV L 25, 30.1.2008., 11. lpp.).

      (2)  OV L 209, 11.8.2005., 26. lpp.

      (3)  OV L 317, 15.12.2000., 376. lpp. Iekšējā nolīgumā jaunākie grozījumi izdarīti ar 2006. gada 10. aprīļa Iekšējo nolīgumu (OV L 247, 9.9.2006., 48. lpp.).

      (4)  OV L 50, 21.2.2002., 64. lpp. Lēmumā jaunākie grozījumi izdarīti ar Lēmumu 2007/127/EK (OV L 53, 22.2.2007., 23. lpp.).

      (5)  OV L 46, 20.2.2003., 25. lpp.

      (6)  OV L 50, 20.2.2004., 60. lpp.

      (7)  OV L 48, 19.2.2005., 28. lpp.

      (8)  OV L 48, 18.2.2006., 26. lpp.

      PIELIKUMS
      Briselē, …
      Eiropas Savienība piešķir lielu nozīmi ĀKK un EK Partnerattiecību nolīguma 9. panta noteikumiem. Mūsu attiecību pamatā ir cilvēktiesību ievērošana, demokrātiskas institūcijas un tiesiskums kā Partnerattiecību nolīguma būtiski elementi.
      Ar 2002. gada 19. februāra vēstuli Eiropas Savienība informēja Jūs par tās lēmumu noslēgt konsultācijas, kas notika saskaņā ar ĀKK un EK Partnerattiecību nolīguma 96. pantu, un veikt “atbilstošus pasākumus” šā nolīguma 96. panta 2. punkta c) apakšpunkta nozīmē.
      Ar 2003. gada 19. februāra, 2004. gada 19. februāra, 2005. gada 18. februāra, 2006. gada 15. februāra un 2007. gada 21. februāra vēstulēm Eiropas Savienība informēja Jūs par tās lēmumu neatcelt “atbilstošo pasākumu” piemērošanu un pagarināt to piemērošanas laikposmu attiecīgi līdz 2004. gada 20. februārim, 2005. gada 20. februārim, 2006. gada 20. februārim, 2007. gada 20. februārim un 2008. gada 20. februārim.
      Pēc divpadsmit mēnešu laikposma Eiropas Savienība uzskata, ka nav panākti nekādi būtiski uzlabojumi piecās jomās, kas minētas Padomes 2002. gada 18. februāra lēmumā.
      Ņemot vērā iepriekš minēto, Eiropas Savienība neuzskata, ka atbilstošos pasākumus var atcelt, un tā ir nolēmusi pagarināt to piemērošanas laikposmu līdz 2009. gada 20. februārim. Eiropas Savienība pastāvīgi pārskatīs savu nostāju, tostarp pamatojoties uz padziļinātu situācijas analīzi pēc SADC ierosmes attiecībā uz Zimbabvi pabeigšanas un pēc gaidāmajām vēlēšanām.
      Eiropas Savienība vēlreiz uzsver, ka nesoda Zimbabves tautu un turpinās sniegt ieguldījumu humāna rakstura pasākumos un projektos, kas tieši atbalsta iedzīvotājus, īpaši projektos, kas saistīti ar sociālo jomu, demokratizāciju, cilvēktiesību un tiesiskuma ievērošanu, ko minētie pasākumi neietekmē.
      Eiropas Savienība vēlas atgādināt, ka atbilstošo pasākumu piemērošana ĀKK un EK Partnerattiecību nolīguma 96. panta nozīmē nav šķērslis politiskajam dialogam, ko paredz tā paša nolīguma 8. panta noteikumi.
      Ņemot to vērā, Eiropas Savienība vēlas vēlreiz uzsvērt nozīmi, ko tā piešķir EK un Zimbabves turpmākai sadarbībai, un vēlas apliecināt savu vēlmi turpināt izmantot 10. EAF programmas izstrādes radīto iespēju attīstīt dialogu un tuvākajā laikā panākt pilnas sadarbības atsākšanos.
      Ar cieņu,

            Komisijas vārdā —

            Padomes vārdā —


title: Eiropas Parlamenta Lēmums (ES, Euratom) 2016/1561 (2016. gada 28. aprīlis) par Euratom Apgādes aģentūras 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/345

         EIROPAS PARLAMENTA LĒMUMS (ES, EURATOM) 2016/1561
   (2016. gada 28. aprīlis)
   par Euratom Apgādes aģentūras 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Euratom Apgādes aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0083/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 1. panta 2. punktu,

               —

               ņemot vērā Padomes 2008. gada 12. februāra Lēmumu Nr. 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā pielikuma 8. panta 9. punktu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu (A8-0110/2016),

               1.

               sniedz Euratom Apgādes aģentūras ģenerāldirektoram apstiprinājumu par Aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 19.12.2015., 299. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.


title: 2010/288/: Padomes Lēmums ( 2010. gada 19. janvāris ) par pārmērīga budžeta deficīta situāciju Portugālē

text:
               21.5.2010

               LV

               Eiropas Savienības Oficiālais Vēstnesis

               L 125/44

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Portugālē
   (2010/288/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Portugāles izteiktos apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1) (kas ir Stabilitātes un izaugsmes pakta sastāvdaļa), paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam par Eiropas Savienības darbību pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisijai jāadresē Padomei atzinums, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Portugālē bija pārmērīgs budžeta deficīts. Tāpēc Komisija adresēja Padomei šādu atzinumu par Portugāli 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Portugāles gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Portugāles iestādes paziņoja 2009. gada oktobrī, patlaban ir plānots, ka valsts kopbudžeta deficīts Portugālē 2009. gadā sasniegs 5,9 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Cita starpā tas jo īpaši ir nopietnas ekonomikas lejupslīdes rezultāts 2009. gadā Līguma un Stabilitātes un izaugsmes pakta izpratnē. Komisijas dienestu 2009. gada rudens prognozē 2009. un 2010. gadam paredzēts, ka šajos gados IKP attiecīgi samazināsies par 2,9 % un palielināsies par 0,3 %. Turklāt plānoto atsauces vērtības pārsniegumu nevar uzskatīt par īslaicīgu, jo saskaņā ar Komisijas dienestu 2009. gada rudens prognozi, ņemot vērā šajā gadā jau pieņemtos pasākumus, valsts kopbudžeta deficīts 2010. gadā palielināsies līdz 8 %. Neraugoties uz to, ka 2009. gadā tiks pārtraukts vairums ar krīzi saistītu ārkārtas pasākumu, 2010. un 2011. gadā nav sagaidāms fiskālā stāvokļa uzlabojums, jo saglabāsies recesīva vide, darbosies automātiskie stabilizatori un ievērojami pieaugs procentu maksājumi. Līgumā minētais deficīta kritērijs nav izpildīts.

               (8)

               Saskaņā ar Portugāles iestāžu 2009. gada oktobrī paziņotajiem datiem valsts kopējais parāds (kas bijis lielāks par atsauces vērtību – 60 % no IKP – kopš 2005. gada) 2009. gadā būs 74,5 % no IKP. Saskaņā ar Komisijas dienestu 2009. gada rudens prognozi paredzams, ka valsts kopējā parāda attiecība pret IKP ievērojami (par 18 procentpunktiem) palielināsies prognozē aplūkotajā laikposmā, pieaugot no 66,3 % 2008. gadā līdz 91,2 % 2011. gadā. Nevar uzskatīt, ka parāda attiecība pietiekami ātri samazinās un tuvinās atsauces vērtībai Līguma un Stabilitātes un izaugsmes pakta izpratnē. Līgumā minētais parāda kritērijs nav izpildīts.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Portugālē šie abi nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Portugālē ir pārmērīgs budžeta deficīts.
   2. pants
   Šis lēmums ir adresēts Portugāles Republikai.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Portugāli, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2012/730/ES: Padomes Lēmums ( 2012. gada 20. novembris ) par nostāju, kas Eiropas Savienības vārdā jāieņem Starptautiskajā džutas izpētes grupā attiecībā uz sarunām par jauniem statūtiem pēc 2014. gada

text:
               28.11.2012

               LV

               Eiropas Savienības Oficiālais Vēstnesis

               L 328/18

         PADOMES LĒMUMS
   (2012. gada 20. novembris)
   par nostāju, kas Eiropas Savienības vārdā jāieņem Starptautiskajā džutas izpētes grupā attiecībā uz sarunām par jauniem statūtiem pēc 2014. gada
   (2012/730/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 3. un 4. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu 2002/312/EK (1) Eiropas Kopienas vārdā tika apstiprināts 2001. gada Nolīgums, ar ko izveido Starptautiskās džutas izpētes grupas statūtus (“nolīgums”).

               (2)

               Pašreizējo statūtu darbības termiņš beidzas 2014. gada 30. aprīlī, un jautājums par sarunu sākšanu par šo statūtu atjaunināšanu tiks apspriests Starptautiskās džutas izpētes grupas padomes 15. sanāksmē, kas notiks 2012. gada decembrī.

               (3)

               Nolīguma atjaunināšana nav Savienības interesēs,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības, kuru pārstāv Komisija, vārdā jāieņem Starptautiskajā džutas izpētes grupā, ir balsot pret sarunu sākšanu par statūtu atjaunināšanu pēc 2014. gada.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 20. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 112, 27.4.2002., 34. lpp.


title: Padomes Lēmums (2003. gada 18. februāris) par Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu

text:
Avis juridique important

|

32003D0618

Official Journal L 216 , 28/08/2003 P. 0026 - 0026

Padomes Lēmums(2003. gada 18. februāris)par Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu(2003/618/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,ņemot vērā Komisijas priekšlikumu,tā kā:(1) Nolīgums par partnerību un sadarbību, ar ko izveido partnerību starp Eiropas Kopienām un to dalībvalstīm, no vienas puses, un Krievijas Federāciju, no otras puses[1], stājās spēkā 1997. gada 1. decembrī.(2) Eiropas Kopiena un Krievijas Federācija vienojās par divkāršās pārbaudes sistēmas izveidi attiecībā uz dažiem tērauda ražojumiem laika posmam no 1997. gada 13. oktobra līdz 1999. gada 31. decembrim. Šo nolīgumu vēstuļu apmaiņas veidā Eiropas Kopienas vārdā apstiprināja ar Lēmuma 97/741/EK[2]. Sistēmu pagarināja uz laika posmu no 2000. gada 1. janvāra līdz 2001. gada 31. decembrim ar Lēmumu 2000/294/EK[3]. Ar Regulu (EK) Nr. 2135/97[4], ko pagarināja ar Regulu (EK) Nr. 793/2000[5], Kopienai tika izveidoti attiecīgi īstenošanas tiesību akti.(3) Komisija pabeigusi sarunas par Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu,IR PIEŅĒMUSI ŠO LĒMUMU.1. pants1. Ar šo Eiropas Kopienas vārdā apstiprina Nolīguma vēstuļu apmaiņas veidā starp Eiropas Kopienu un Krievijas Federāciju, ar ko izveido divkāršas pārbaudes sistēmu bez daudzuma limitiem attiecībā uz konkrētu tērauda ražojumu eksportu no Krievijas Federācijas uz Eiropas Kopienu, noslēgšanu.2. Nolīguma teksts pievienots šim lēmumam.2. pantsAr šo Padomes priekšsēdētājs ir pilnvarots izraudzīties personas, kam ir piešķirtas pilnvaras parakstīt 1. pantā minēto nolīgumu vēstuļu apmaiņas veidā, lai tas kļūtu Kopienai saistošs.Briselē, 2003. gada 18. februārīPadomes vārdā priekšsēdētājsN. Christodoulakis[1] OV L 327, 28.11.1997., 3. lpp.[2] OV L 300, 4.11.1997., 36. lpp.[3] OV L 96, 18.4.2000., 44. lpp.[4] OV L 300, 4.11.1997., 1. lpp.[5] OV L 96, 18.4.2000., 1. lpp.


title: Padomes Lēmums ( 2010. gada 19. aprīlis ), ar ko ieceļ Darba drošības un veselības aizsardzības padomdevējas komitejas locekļus un locekļa aizstājējus no Itālijas

text:
               29.4.2010

               LV

               Eiropas Savienības Oficiālais Vēstnesis

               C 110/2

         PADOMES LĒMUMS
   (2010. gada 19. aprīlis),
   ar ko ieceļ Darba drošības un veselības aizsardzības padomdevējas komitejas locekļus un locekļa aizstājējus no Itālijas
   2010/C 110/02
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 2003/C 218/01 (2003. gada 22. jūlijs) par Darba drošības un veselības aizsardzības padomdevējas komitejas izveidošanu (1) un jo īpaši tā 3. pantu,
   ņemot vērā kandidātu sarakstu, ko Padomei iesniegušas dalībvalstu valdības,
   tā kā:

               (1)

               Padome ar 2010. gada 16. februāra Lēmumu (2) ir iecēlusi amatā Darba drošības un veselības aizsardzības padomdevējas komitejas locekļus un komitejas locekļa aizstājējus laikposmam no 2010. gada 1. marta līdz 2013. gada 28. februārim, izņemot dažus komitejas locekļus un komitejas locekļa aizstājējus, tostarp komitejas locekļus un locekļa aizstājējus no Itālijas - valdības, arodbiedrības un darba devēju organizāciju kategorijās.

               (2)

               Itālijas valdība ir piedāvājusi kandidātus brīvajām amata vietām,

         IR PIEŅĒMUSI ŠO LĒMUMU.
   Vienīgais pants
   Ar šo par Darba drošības un veselības aizsardzības padomdevējas komitejas locekļiem un locekļa aizstājējiem uz pilnvaru termiņu, kas beidzas 2013. gada 28. februārī, ir ieceltas šādas personas:
   I.   Valdības pārstāvji

               loceklis

               locekļa aizstājēji

                  Giuseppe Umberto MASTROPIETRO kungs

                  Lorenzo FANTINI kungs

                  Mauro FRANCIOSI kungs

   II.   Arodbiedrību pārstāvji

               loceklis

               locekļa aizstājēji

                  Gabriella GALLI kundze

                  Sebastiano CALLERI kungs

                  Cinzia FRASCHERI kundze

   III.   Darba devēju organizāciju pārstāvji

               loceklis

               locekļa aizstājēji

                  Fabiola LEUZZI kundze

                  Giorgio RUSSOMANNO kungs

                  Pier Paolo MASCIOCCHI kungs

      Luksemburgā, 2010. gada 19. aprīlī

            Padomes vārdā –

            priekšsēdētāja

         E. SALGADO

      (1)  OV C 218, 13.9.2003., 1. lpp.

      (2)  OV L 45, 22.2.2010., 5. lpp.


               15.12.2016

               LV

               Eiropas Savienības Oficiālais Vēstnesis

               C 468/281

         P7_TA(2013)0560
   Revīzijas palātas locekļa iecelšana (Alex Brenninkmeijer — NL)
   Eiropas Parlamenta 2013. gada 11. decembra lēmums par priekšlikumu iecelt Alex Brenninkmeijer par Revīzijas palātas locekli (C7-0312/2013 – 2013/0810(NLE))
   (Apspriešanās)
   (2016/C 468/61)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0312/2013),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0433/2013),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2013. gada 7. novembra sanāksmē uzklausīja Padomes izvirzīto Revīzijas palātas locekļa amata kandidātu,

               1.

               apstiprina Padomes priekšlikumu iecelt Alex Brenninkmeijer par Revīzijas palātas locekli;

               2.

               uzdod priekšsēdētājam šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: Padomes sanāksmē pieņemtais dalībvalstu valdību pārstāvju Lēmums (1995. gada 19. decembris) par Eiropas Savienības pilsoņu aizsardzību diplomātiskajās un konsulārajās pārstāvniecībās

text:
Svarīgs juridisks paziņojums

|

41995D0553

Oficiālais Vēstnesis L 314 , 28/12/1995 Lpp. 0073 - 0076

		Padomes Sanāksmē Pieņemtais Dalībvalstu Valdību Pārstāvju lēmums(1995. gada 19. decembris)par Eiropas Savienības pilsoņu aizsardzību diplomātiskajās un konsulārajās pārstāvniecībās(95/553/EK)EIROPAS SAVIENĪBAS DALĪBVALSTU VALDĪBU PĀRSTĀVJI, TIEKOTIES PADOMES SANĀKSMĒ,nolēmuši turpināt veidot Savienību, arvien tuvinot to tās pilsoņiem,ņemot vērā Savienības pilsonības jēdzienu, kas ir ieviests Līgumā par Eiropas Savienību, šim jēdzienam atšķiroties no valsts pilsonības jēdziena un nekādā gadījumā to neaizstājot,vēloties pildīt Eiropas Kopienas dibināšanas līguma 8.c pantā izklāstītās saistības,tā kā šādi kopīgi aizsardzības pasākumi stiprinās Savienības identitāti trešās valstīs;ņemot vērā to, ka kopīgo Savienības pilsoņu aizsardzības pasākumu ieviešana trešās valstīs arī stiprinās Eiropas solidaritātes ideju starp attiecīgiem pilsoņiem,IR VIENOJUŠIES PAR TURPMĀKO.1. pantsIkvienam Eiropas Savienības pilsonim ir tiesības uz jebkuras dalībvalsts diplomātiskās vai konsulārās pārstāvniecības konsulāro aizsardzību, ja tā atrašanās vietā tā dalībvalstij vai citai šo valsti pastāvīgi pārstāvošai valstij:- nav pieejamas pastāvīgas pārstāvniecības, vai- nav pieejams šādos jautājumos kompetents Goda konsuls.2. pants1. Diplomātiskās un konsulārās pārstāvniecības, pie kurām vēršas, atbild uz attiecīgās personas lūgumu par aizsardzību ar nosacījumu, ka, uzrādot pasi vai personas apliecību, konstatēts, ka šai personai ir Savienības dalībvalsts pilsonība.2. Minēto dokumentu zādzības vai nozaudēšanas gadījumā var pieņemt jebkuru citu pilsonības apliecinājumu, vajadzības gadījumā pēc tās dalībvalsts centrālo iestāžu pārbaudes, uz kuras pilsonību pretendē šī persona vai pēc minētās valsts tuvāko diplomātisko vai konsulāro pārstāvniecību pārbaudes.3. pantsDiplomātiskās un konsulārās pārstāvniecības, kuras nodrošina aizsardzību, izturas pret personu, kurai vajadzīga palīdzība, kā pret tās dalībvalsts pilsoni, ko tās pārstāv.4. pantsNeskarot 1. pantu, diplomātiskās un konsulārās pārstāvniecības var vienoties par praktiskajiem pasākumiem, lai efektīvi pārvaldītu pieteikumus par aizsardzību.5. pants1. Aizsardzība, kas minēta 1. pantā, ietver:a) palīdzību nāves gadījumā;b) palīdzību smagā nelaimes gadījumā vai smagas saslimšanas gadījumā;c) palīdzību apcietinājuma vai aizturēšanas gadījumā;d) palīdzību vardarbīga nozieguma upuriem;e) palīdzību un repatriāciju tiem Savienības pilsoņiem, kas nonākuši briesmās.2. Turklāt dalībvalstu diplomātiskās pārstāvniecības vai konsulārās amatpersonas, kuras strādā trešās valstīs, var palīdzēt, ciktāl tas ir to pilnvarās, jebkuram Savienības pilsonim, kurš to pieprasa citos apstākļos.6. pants1. Neatkarīgi no 3. panta un izņemot ārkārtējas steidzamības gadījumus, nevar piešķirt nekādu finanšu aizdevumu vai palīdzību, vai radīt izdevumus Savienības pilsoņa uzdevumā bez šīs personas pilsonības dalībvalsts kompetento iestāžu atļaujas, ko sniedz Ārlietu ministrija vai tuvākā diplomātiskā pārstāvniecība.2. Ja vien prasītāja pilsonības dalībvalsts iestādes skaidri neatsakās no šīs prasības, prasītājam jāapņemas jebkura finanšu aizdevuma vai palīdzības un radīto izdevumu pilnas vērtības atmaksa, un papildus, attiecīgā gadījumā, jāatmaksā kompetento iestāžu paziņotā konsulārā nodeva.3. Atmaksāšanas saistību forma ir tāda, ar ko briesmas cietušajam pilsonim pieprasa atmaksāt tā pilsonības dalībvalsts valdībai jebkuras tā uzdevumā radītās izmaksas vai tam izmaksāto naudu un, papildus, jebkuru piemērojamu nodevu.4. Prasītāja pilsonības dalībvalsts valdība pēc pieprasījuma atmaksā visas izmaksas palīdzību sniedzošās dalībvalsts valdībai.5. Vienotas formas atmaksāšanas saistības ir norādītas I un II pielikumā.7. pantsŠo lēmumu pārskata piecu gadu laikā pēc tā stāšanās spēkā, ņemot vērā gūto pieredzi un Eiropas Kopienas dibināšanas līguma 8.c panta minētos mērķus.8. pantsŠis lēmums stājas spēkā tad, kad visas dalībvalsts ir paziņojušas Padomes Ģenerālsekretariātam, ka ir izpildītas procedūras, ko prasa to tiesību sistēmas, lai piemērotu šo lēmumu.9. pantsŠo lēmumu publicē Eiropas Kopienu Oficiālajā Vēstnesī.Briselē, 1995. gada 19. decembrīPadomes vārdā —priekšsēdētājsL. Atienza Serna--------------------------------------------------I PIELIKUMS+++++ TIFF +++++--------------------------------------------------II PIELIKUMS+++++ TIFF +++++--------------------------------------------------


title: Padomes Lēmums (1998. gada 13. oktobris) par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses

text:
Svarīgs juridisks paziņojums

|

31998D0588

Oficiālais Vēstnesis L 285 , 22/10/1998 Lpp. 0001 - 0001

		Padomes Lēmums(1998. gada 13. oktobris)par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses(98/588/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā, līdz stājas spēkā 1996. gada 22. aprīlī Luksemburgā parakstītais Partnerības un sadarbības nolīgums starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, Eiropas Kopienas vārdā jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses,IR PIEŅĒMUSI ŠO LĒMUMU.1. pantsAr šo Eiropas Kopienas vārdā apstiprina Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Azerbaidžānas Republiku, no otras puses, līdz ar deklarācijām, kas ar to saistītas.Pagaidu nolīguma teksti pievienoti šim lēmumam.2. pantsAr šo Padomes priekšsēdētājs ir pilnvarots iecelt personas, kam piešķirtas pilnvaras Eiropas Kopienas vārdā parakstīt Pagaidu nolīgumu [2].3. pantsPadomes priekšsēdētājs Eiropas Kopienas vārdā sniedz Pagaidu nolīguma 32. pantā paredzēto paziņojumu.Luksemburgā, 1998. gada 13. oktobrīPadomes vārdā —priekšsēdētājsC. Einem[1] OV C 313, 12.10.1998.[2] Nolīguma spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī.--------------------------------------------------


title: Padomes Lēmums (2016. gada 15. februāris), ar ko ieceļ Eiropas Darba drošības un veselības aizsardzības aģentūras valdes locekļa aizstājēju no Spānijas

text:
               18.2.2016

               LV

               Eiropas Savienības Oficiālais Vēstnesis

               C 62/2

         PADOMES LĒMUMS
   (2016. gada 15. februāris),
   ar ko ieceļ Eiropas Darba drošības un veselības aizsardzības aģentūras valdes locekļa aizstājēju no Spānijas
   (2016/C 62/03)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2062/94 (1994. gada 18. jūlijs), ar ko izveido Eiropas Aģentūru drošībai un veselības aizsardzībai darbā (1), un jo īpaši tās 8. pantu,
   ņemot vērā kandidatūru sarakstu, ko Padomei iesniegušas dalībvalstu valdības un darba ņēmēju organizācijas un darba devēju organizācijas,
   ņemot vērā Darba drošības un veselības aizsardzības padomdevējas komitejas locekļu un locekļu aizstājēju sarakstus,
   tā kā:

               (1)

               Padome ar 2013. gada 2. decembra (2), 2014. gada 12. jūnija (3), 2014. gada 18. novembra (4), 2014. gada 15. decembra (5), 2015. gada 20. aprīļa (6) un 2015. gada 10. novembra (7) lēmumiem un ar Lēmumu (ES) 2015/453 (8) ir iecēlusi Eiropas Darba drošības un veselības aizsardzības aģentūras valdes locekļus un locekļu aizstājējus uz laiku, kas beidzas 2016. gada 7. novembrī, izņemot attiecībā uz konkrētiem locekļiem un locekļu aizstājējiem.

               (2)

               Darba devēju organizācija BUSINESSEUROPE ir izvirzījusi vienu kandidātu brīvajai amata vietai,

         IR PIEŅĒMUSI ŠO LĒMUMU.
   1. pants
   Par Eiropas Darba drošības un veselības aizsardzības aģentūras valdes locekļa aizstājēju uz laiku, kas beidzas 2016. gada 7. novembrī, tiek iecelta turpmāk norādītā persona.
   I.   DARBA DEVĒJU ORGANIZĀCIJU PĀRSTĀVJI

               Valsts

               Locekļa aizstājējs

               Spānija

                  Laura CASTRILLO NUÑEZ kundze

         2. pants
   Vēl neizvirzītos locekļus un locekļu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 15. februārī

            Padomes vārdā –

            priekšsēdētājs

         M.H.P. VAN DAM

      (1)  OV L 216, 20.8.1994., 1. lpp.

      (2)  Padomes Lēmums (2013. gada 2. decembris), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus (OV C 360, 10.12.2013., 8. lpp.).

      (3)  Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un viņu vietniekus no Lietuvas un Maltas (OV C 182, 14.6.2014., 14. lpp.); Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus no Francijas (OV C 186, 18.6.2014., 5. lpp.).

      (4)  Padomes Lēmums (2014. gada 18. novembris), ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Latvijas (OV C 420, 22.11.2014., 6. lpp.).

      (5)  Padomes Lēmums (2014. gada 15. decembris), ar ko ieceļ Eiropas Darba drošības un veselības aizsardzības aģentūras valdes locekli no Vācijas (OV C 453, 17.12.2014., 2. lpp.).

      (6)  Padomes Lēmums (2015. gada 20. aprīlis), ar ko ieceļ Eiropas Darba drošības un veselības aizsardzības aģentūras valdes locekļa aizstājēju no Slovākijas (OV C 130, 22.4.2015., 5. lpp.); Padomes Lēmums (2015. gada 20. aprīlis), ar ko ieceļ Eiropas Darba drošības un veselības aizsardzības aģentūras valdes locekli no Slovēnijas un locekļa aizstājēju no Zviedrijas (OV C 130, 22.4.2015., 2. lpp.).

      (7)  Padomes Lēmums (2015. gada 10. novembris), ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Ungārijas (OV C 380, 14.11.2015., 2. lpp.).

      (8)  Padomes Lēmums (ES) 2015/453 (2015. gada 16. marts), ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Dānijas un Vācijas (OV L 75, 19.3.2015., 18. lpp.).


title: 2010/452/CFSP: Padomes Lēmums 2010/452/KĀDP ( 2010. gada 12. augusts ) par Eiropas Savienības Pārraudzības misiju Gruzijā, EUMM Georgia

text:
               13.8.2010

               LV

               Eiropas Savienības Oficiālais Vēstnesis

               L 213/43

         PADOMES LĒMUMS 2010/452/KĀDP
   (2010. gada 12. augusts)
   par Eiropas Savienības Pārraudzības misiju Gruzijā, EUMM Georgia

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:

               (1)

               Padome 2008. gada 15. septembrī pieņēma Vienoto rīcību 2008/736/KĀDP par Eiropas Savienības Pārraudzības misiju Gruzijā, EUMM Georgia
                   (1) (turpmāk “misija”). Minētās vienotās rīcības termiņš beidzas 2010. gada 14. septembrī.

               (2)

               Politikas un drošības komiteja (PDK) 2010. gada 28. maijā ieteica pagarināt misijas termiņu vēl uz 12 mēnešiem līdz 2011. gada 14. septembrim.

               (3)

               Misijas vadības un kontroles struktūrai nebūtu jāskar misijas vadītāja līgumsaistības ar Komisiju, īstenojot misijas budžetu.

               (4)

               Misijas vajadzībām būtu jāaktivizē Padomes Ģenerālsekretariātā izveidotais Informācijas analīzes un sakaru centrs.

               (5)

               Misiju īstenos situācijā, kas var pasliktināties un varētu kaitēt Līguma 21. pantā izklāstītajiem kopējās ārpolitikas un drošības politikas mērķiem,

         IR PIEŅĒMUSI ŠO LĒMUMU.
   1. pants
   Misija
   1.   Eiropas Savienības Pārraudzības misijas Gruzijā (turpmāk “EUMM Georgia” vai “misija”), kas ir izveidota ar Vienoto rīcību 2008/736/KĀDP, termiņu pagarina no 2010. gada 15. septembra līdz 2011. gada 14. septembrim.
   2.   EUMM Georgia darbojas saskaņā ar 2. pantā izklāstīto pamatuzdevumu un veic 3. pantā izklāstītos uzdevumus.
   2. pants
   Misijas pamatuzdevums
   1.   EUMM Georgia nodrošina civilu pārraudzību Pušu darbībām, tostarp to, ka tās visā Gruzijā pilnībā ievēro sešu punktu vienošanos un turpmākus īstenošanas pasākumus, darbības cieši koordinējot ar partneriem, jo īpaši ar Apvienoto Nāciju Organizāciju (ANO) un Eiropas Drošības un sadarbības organizāciju (EDSO), un saskaņojot tās ar citām Savienības darbībām, lai dotu ieguldījumu stāvokļa stabilizēšanā, normalizēšanā un uzticības veicināšanā, vienlaikus sekmējot Eiropas politiku, kas atbalsta noturīgu politisku risinājumu Gruzijai.
   2.   Misijai ir šādi konkrēti mērķi:

               a)

               sekmēt ilgtermiņa stabilitāti visā Gruzijā un apkārtējā reģionā;

               b)

               īstermiņā stabilizēt situāciju, mazinot iespēju, ka atsākas karadarbība, pilnīgā saskaņā ar sešu punktu vienošanos un turpmākiem īstenošanas pasākumiem.

         3. pants
   Misijas uzdevumi
   Lai sasniegtu misijas mērķus, EUMM Georgia uzdevumi ir:

               1)

               stabilizācija:
               pārraudzīt, analizēt un sniegt pārskatu par stāvokli saistībā ar stabilizācijas procesu, īpaši pievēršoties sešu punktu vienošanās pilnīgai izpildei, tostarp karaspēka izvešanai, un nemiernieku pārvietošanās brīvībai un darbībām, kā arī cilvēktiesību un starptautisko humāno tiesību pārkāpumiem;

               2)

               normalizācija:
               pārraudzīt, analizēt un sniegt pārskatu par stāvokli saistībā ar civilās pārvaldes normalizācijas procesu, īpaši pievēršoties tiesiskumam, efektīvām tiesībaizsardzības struktūrām un pienācīgai sabiedriskajai kārtībai. Misija pārraudzīs arī transporta sakaru, enerģētikas infrastruktūru un objektu drošību, kā arī iekšienē pārvietotu personu un bēgļu atgriešanās politiskos un drošības aspektus;

               3)

               uzticības veicināšana:
               dot ieguldījumu saspīlējuma mazināšanā, izmantojot sadarbību, veicinot pušu kontaktus un izmantojot citus uzticības veicināšanas pasākumus;

               4)

               sekmēt Eiropas politiku un turpmāku Savienības iesaisti.

         4. pants
   Misijas struktūra
   1.   EUMM Georgia struktūra ir šāda:

               a)

               štābs. Štābā ir misijas vadītāja birojs un štāba personāls, kas nodrošina visu vajadzīgo vadības un kontroles pienākumu veikšanu, kā arī misijas atbalstu. Štābs atrodas Tbilisi;

               b)

               vietējie biroji. Ģeogrāfiski izkliedēti vietējie biroji pilda pārraudzības uzdevumus un veic vajadzīgās funkcijas misijas atbalstam;

               c)

               atbalsta elements. Atbalsta elements atrodas Padomes Ģenerālsekretariātā Briselē.

         2.   Uz minētajiem elementiem attiecas turpmāk sīki izstrādāti pasākumi operācijas plānā (OPLAN).
   5. pants
   Civilās operācijas komandieris
   1.   EUMM Georgia civilās operācijas komandieris ir Civilās plānošanas un īstenošanas centra (CPĪC) direktors.
   2.   Civilās operācijas komandieris īsteno stratēģisku EUMM Georgia vadību un kontroli Politikas un drošības komitejas (PDK) politiskā kontrolē saskaņā ar tās stratēģiskajām norādēm un Savienības Augstā pārstāvja (AP) ārlietās un drošības politikas jautājumos vispārējā vadībā.
   3.   Civilās operācijas komandieris nodrošina Padomes un PDK lēmumu pienācīgu un efektīvu īstenošanu, tostarp vajadzības gadījumā dodot stratēģiskus norādījumus misijas vadītājam un sniedzot viņam padomus un tehnisku atbalstu.
   4.   Norīkotais personāls turpina darboties norīkotājas valsts vai ES iestādes pilnīgā pakļautībā. Valstu iestādes nodod civilās operācijas komandierim sava personāla, grupu un vienību darbības kontroli (OPCON).
   5.   Civilās operācijas komandierim ir vispārēja atbildība par to, lai nodrošinātu, ka Savienība pienācīgi pilda pienākumu rūpēties par personālu.
   6.   Civilās operācijas komandieris un Eiropas Savienības īpašais pārstāvis (ESĪP) vajadzības gadījumā savstarpēji apspriežas.
   6. pants
   Misijas vadītājs
   1.   Misijas vadītājs operācijas vietā uzņemas atbildību un īsteno misijas vadību un kontroli.
   2.   Misijas vadītājs saskaņā ar civilās operācijas komandiera norādījumiem īsteno vadību un kontroli attiecībā uz nosūtītāju dalībvalstu personālu, grupām un vienībām, kā arī atbildību par administratīviem un apgādes jautājumiem, tostarp par misijas rīcībā nodotiem aktīviem, līdzekļiem un informāciju.
   3.   Misijas vadītājs dod norādījumus visam EUMM Georgia personālam, šajā gadījumā arī atbalsta elementam Briselē, lai misija sekmīgi darbotos operācijas vietā, un saskaņā ar civilās operācijas komandiera stratēģiskajiem norādījumiem īsteno darbību koordināciju un ikdienas vadību.
   4.   Misijas vadītājs ir atbildīgs par misijas budžeta izpildi. Par to misijas vadītājs noslēdz līgumu ar Komisiju.
   5.   Misijas vadītājs ir atbildīgs par personāla disciplināro kontroli. Norīkotā personāla disciplināro uzraudzību īsteno attiecīgā valsts vai Savienības iestāde.
   6.   Misijas vadītājs pārstāv EUMM Georgia operācijas teritorijā un nodrošina misijas pienācīgu atpazīstamību.
   7.   Misijas vadītājs attiecīgā gadījumā saskaņo rīcību ar citiem Savienības darbību veicējiem, kas darbojas uz vietas. Neskarot komandķēdi, misijas vadītājs uz vietas saņem politiskus norādījumus no ESĪP.
   7. pants
   Personāls
   1.   EUMM Georgia personālu galvenokārt ir norīkojušas dalībvalstis vai Savienības iestādes. Katra dalībvalsts vai Savienības iestāde sedz ar tās norīkotajiem darbiniekiem saistītās izmaksas, tostarp ceļa izdevumus uz izvietošanas vietu un no tās, algas, medicīniskās aprūpes izdevumus un pabalstus, izņemot attiecīgas dienas naudas, kā arī piemaksas par grūtībām un risku.
   2.   EUMM Georgia vajadzības gadījumā var pieņemt darbā arī starptautisko civilo personālu un vietējo personālu uz līguma pamata, ja vajadzīgos uzdevumus nevar veikt dalībvalstu norīkots personāls. Izņēmuma kārtā attiecīgi pamatotos gadījumos, ja nav pieteikušies kvalificēti darbinieki no dalībvalstīm, vajadzības gadījumā attiecīgi var nolīgt darbā valstspiederīgos no iesaistītajām trešām valstīm.
   3.   Personāls ievēro īpašus misijai paredzētus minimuma operatīvus drošības standartus un misijas drošības plānu, kas atbilst Savienības drošības politikai uz vietas. Attiecībā uz klasificētu ES informāciju, kas viņiem ir uzticēta, pildot pienākumus, visi darbinieki ievēro drošības principus un minimālos standartus, kā paredzēts Padomes drošības reglamentā (2).
   8. pants
   Misijas un tās personāla statuss
   1.   Par misijas un tās personāla statusu, attiecīgā gadījumā ietverot privilēģijas, imunitāti un papildu garantijas, kas ir vajadzīgas misijas pabeigšanai un stabilai darbībai, vienojas saskaņā ar Līguma 37. pantā noteikto procedūru.
   2.   Attiecīgā valsts vai Savienības iestāde, kas ir norīkojusi kādu personāla locekli, ir atbildīga par sūdzību izskatīšanu saistībā ar norīkojumu, ja sūdzību iesniedz personāla loceklis vai ja ir saņemta sūdzība par viņu. Attiecīgā valsts vai ES iestāde ir atbildīga par lietas ierosināšanu pret norīkoto personu.
   3.   Nodarbināšanas kārtību un starptautiskā un vietējā civilā personāla tiesības un pienākumus nosaka līgumos, ko misijas vadītājs noslēdz ar personāla locekļiem.
   9. pants
   Komandķēde
   1.   EUMM Georgia kā krīzes pārvarēšanas operācijai ir vienota komandķēde.
   2.   Padomes atbildībā PDK veic EUMM Georgia politisko kontroli un stratēģisko vadību.
   3.   Civilās operācijas komandieris PDK politiskajā kontrolē un tās stratēģiskajā vadībā un AP vispārējā vadībā ir EUMM Georgia komandieris stratēģiskā līmenī, kurš šajā statusā dod norādījumus misijas vadītājam, kā arī viņu konsultē un tehniski atbalsta.
   4.   Civilās operācijas komandieris ar AP starpniecību sniedz ziņojumus Padomei.
   5.   Misijas vadītājs operācijas vietā īsteno EUMM Georgia vadību un kontroli un darbojas civilās operācijas komandiera tiešā pakļautībā.
   10. pants
   Politiskā kontrole un stratēģiskā virzība
   1.   Padomes un AP pārraudzībā PDK veic misijas politisko kontroli un stratēģisko vadību. Ar šo Padome pilnvaro PDK pieņemt attiecīgus lēmumus saskaņā ar Līguma 38. panta trešo daļu. Šis pilnvarojums ietver tiesības pēc AP priekšlikuma iecelt amatā misijas vadītāju un grozīt operāciju koncepciju (CONOPS) un OPLAN. Padome saglabā tiesības pieņemt lēmumus par misijas mērķiem un izbeigšanu.
   2.   PDK regulāri sniedz ziņojumus Padomei.
   3.   PDK regulāri un pēc vajadzības saņem civilās operācijas komandiera un misijas vadītāja ziņojumus par jautājumiem, kas ir viņu kompetencē.
   11. pants
   Trešo valstu dalība
   1.   Neskarot Savienības lēmumu pieņemšanas autonomiju un tās vienoto iestāžu sistēmu, var uzaicināt trešās valstis piedalīties misijā, ja tās sedz ar to norīkoto personālu saistītās izmaksas, tostarp algas, visu risku apdrošināšanu, dienas naudu un ceļa izdevumus uz Gruziju un no tās, un vajadzības gadījumā piedalās misijas darbības izmaksu segšanā.
   2.   Trešām valstīm, kas piedalās EUMM Georgia, attiecībā uz misijas ikdienas vadību ir tādas pašas tiesības un pienākumi kā dalībvalstīm.
   3.   Ar šo Padome pilnvaro PDK pieņemt attiecīgus lēmumus par piedāvāto ieguldījumu pieņemšanu un izveidot Ieguldītāju komiteju.
   4.   Sīki izstrādātus noteikumus par trešo valstu dalību paredz nolīgumos, ko noslēdz saskaņā ar Līguma 37. pantu, un vajadzības gadījumā papildu tehniskos noteikumos. Ja Savienība ar kādu trešo valsti noslēdz nolīgumu, kurā paredz sistēmu attiecīgās trešās valsts dalībai Savienības krīzes pārvarēšanas operācijās, tādu nolīgumu piemēro saistībā ar attiecīgo misiju.
   12. pants
   Drošība
   1.   Saskaņojot darbības ar Padomes Drošības biroju, civilās operācijas komandieris vada misijas vadītāja veikto EUMM Georgia drošības pasākumu plānošanu un nodrošina to pienācīgu un efektīvu īstenošanu saskaņā ar 5. un 9. pantu.
   2.   Misijas vadītājs ir atbildīgs par misijas drošību un par to, ka tiek nodrošināta atbilstība minimālajām drošības prasībām, ko piemēro misijai, atbilstīgi Savienības politikai attiecībā uz tā personāla drošību, ko izvieto ārpus Savienības, lai veiktu operācijas saskaņā ar Līguma V sadaļu un to papildinošiem instrumentiem.
   3.   Misijas vadītājam palīdz misijas drošības ierēdnis (MSO), kas ir pakļauts misijas vadītājam, kā arī uztur ciešas lietišķas attiecības ar Padomes Drošības biroju.
   4.   EUMM Georgia personāls pirms darbības sākšanas saskaņā ar OPLAN pabeidz obligātās drošības apmācības. Tāpat personālam darbības vietā nodrošina regulāras prasmju nostiprināšanas apmācības, ko organizē MSO.
   5.   Misijas vadītājs nodrošina klasificētas ES informācijas aizsardzību saskaņā ar Padomes drošības reglamentu.
   13. pants
   Informācijas analīzes un sakaru centrs

      EUMM Georgia vajadzībām aktivizē Informācijas analīzes un sakaru centru.
   14. pants
   Finanšu noteikumi
   1.   Ar misijas īstenošanu saistīto izdevumu segšanai paredzētā finanšu atsauces summa laikposmam no 2010. gada 15. septembra līdz 2011. gada 14. septembrim ir EUR 26 600 000.
   2.   Visus izdevumus pārvalda saskaņā ar procedūrām un noteikumiem, ko piemēro Eiropas Savienības vispārējam budžetam.
   3.   Misijas vadītājs pilnībā atskaitās Komisijai par darbībām, kas veiktas atbilstīgi viņa līgumam, un Komisija viņu pārrauga.
   4.   Trešo valstu valstspiederīgie var piedalīties piedāvājumu konkursos. Pēc tam, kad Komisija to apstiprina, misijas vadītājs var noslēgt tehniskus nolīgumus ar dalībvalstīm, iesaistītajām trešām valstīm un citiem iesaistītiem starptautiskiem dalībniekiem par iekārtu, pakalpojumu un telpu nodrošināšanu EUMM Georgia vajadzībām.
   5.   Finanšu noteikumos ņem vērā misijas operatīvās vajadzības, tostarp ierīču savietojamību un grupu sadarbspēju.
   6.   Izdevumi ir atļauti no šā lēmuma pieņemšanas dienas.
   15. pants
   Koordinācija
   1.   Neskarot komandķēdi, misijas vadītājs cieši koordinē darbības ar Savienības delegāciju, lai nodrošinātu konsekventu Savienības rīcību, atbalstot Gruziju.
   2.   Misijas vadītājs cieši koordinē darbības ar attiecīgo dalībvalstu diplomātisko pārstāvniecību vadītājiem.
   3.   Misijas vadītājs sadarbojas ar citiem starptautiskiem dalībniekiem, kas atrodas valstī.
   16. pants
   Klasificētas informācijas izpaušana
   1.   AP ir pilnvarots attiecīgos gadījumos un atbilstīgi misijas vajadzībām saskaņā ar Padomes drošības reglamentu nodot ar šo lēmumu saistītām trešām valstīm klasificētu ES informāciju un misijas vajadzībām izstrādātus dokumentus ar slepenības pakāpi līdz “CONFIDENTIEL UE”.
   2.   AP ir arī pilnvarots saskaņā ar Padomes drošības reglamentu atbilstīgi misijas operatīvajām vajadzībām nodot ANO un EDSO klasificētu ES informāciju un misijas vajadzībām izstrādātus dokumentus ar slepenības pakāpi līdz “RESTREINT UE”. Šim nolūkam sagatavo vietējus noteikumus.
   3.   Ja rodas īpaša un steidzama operatīva vajadzība, AP ir arī pilnvarots saskaņā ar Padomes drošības reglamentu nodot uzņēmējvalstij klasificētu ES informāciju un misijas vajadzībām izstrādātus dokumentus ar slepenības pakāpi līdz “RESTREINT UE”. Visos pārējos gadījumos tādu informāciju un dokumentus uzņēmējvalstij nodod saskaņā ar procedūrām, kas atbilst līmenim, kādā uzņēmējvalsts sadarbojas ar Savienību.
   4.   AP ir pilnvarots ar šo lēmumu saistītām trešām valstīm nodot neklasificētus ES dokumentus, kas ir saistīti ar Padomes apspriedēm attiecībā uz misiju un uz ko atbilstīgi Padomes reglamenta (3) 6. panta 1. punktam attiecas pienākums glabāt dienesta noslēpumu.
   17. pants
   Misijas pārskatīšana
   Ik pēc sešiem mēnešiem PDK tiek iesniegts misijas pārskats, kura pamatā ir misijas vadītāja un Padomes Ģenerālsekretariāta ziņojums.
   18. pants
   Stāšanās spēkā un darbības termiņš
   Šis lēmums stājas spēkā tā pieņemšanas dienā.
   To piemēro no 2010. gada 15. septembra līdz 2011. gada 14. septembrim.

      Briselē, 2010. gada 12. augustā

            Padomes vārdā –

            priekšsēdētājs

         S. VANACKERE

      (1)  OV L 248, 17.9.2008., 26. lpp.

      (2)  Padomes Lēmums 2001/264/EK (2001. gada 19. marts), ar ko pieņem Padomes drošības reglamentu (OV L 101, 11.4.2001., 1. lpp.).

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2012/623/ES: Eiropas Parlamenta Lēmums ( 2012. gada 10. maijs ) par Eiropas Zāļu aģentūras kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/387

         EIROPAS PARLAMENTA LĒMUMS
   (2012. gada 10. maijs)
   par Eiropas Zāļu aģentūras kontu slēgšanu attiecībā uz 2010. finanšu gadu
   (2012/623/ES)
   EIROPAS PARLAMENTS,

               —

               ņemot vērā Eiropas Zāļu aģentūras 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zāļu aģentūras 2010. finanšu gada pārskatiem, ar Aģentūras atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes Regulu (EK) Nr. 726/2004 (3), ar ko izveido Eiropas Zāļu aģentūru, un jo īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0107/2012),

               1.

               atliek Eiropas Zāļu aģentūras kontu slēgšanu attiecībā uz 2010. finanšu gadu;

               2.

               uzdod priekšsēdētājam nosūtīt šo lēmumu Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 27. lpp.

      (2)  OV L 248, 16.9.2002., 1. lpp.

      (3)  OV L 136, 30.4.2004., 1. lpp.

      (4)  OV L 357, 31.12.2002., 72. lpp.


title: Komisijas Lēmums (1999. gada 29. marts) par Eiropas Atomenerģijas kopienas un Kazahstānas Republikas Sadarbības nolīguma noslēgšanu kodoldrošības jomā

text:
Svarīgs juridisks paziņojums

|

32004D0282

Oficiālais Vēstnesis L 089 , 26/03/2004 Lpp. 0036 - 0036

		Komisijas Lēmums(1999. gada 29. marts)par Eiropas Atomenerģijas kopienas un Kazahstānas Republikas Sadarbības nolīguma noslēgšanu kodoldrošības jomā(2004/282/Euratom)EIROPAS KOPIENU KOMISIJA,ņemot vērā Eiropas Atomenerģijas kopienas dibināšanas līgumu, jo īpaši tā 101. panta otro daļu,ņemot vērā Padomes apstiprinājumu,tā kā jāapstiprina Nolīgums starp Eiropas Atomenerģijas kopienu un Kazahstānas Republiku kodoldrošības jomā,IR PIEŅĒMUSI ŠĀDU LĒMUMU.Vienīgais pantsAr šo Eiropas Atomenerģijas kopienas vārdā apstiprina Nolīgumu starp Eiropas Atomenerģijas kopienu un Kazahstānas Republiku kodoldrošības jomā.Nolīguma teksts ir pievienots šim lēmumam.Briselē, 1999. gada 29. martāKomisijas vārdā —Komisijas loceklisHans Van Den Broek--------------------------------------------------


title: 2013/646/ES: Eiropas Centrālās bankas Lēmums ( 2013. gada 26. septembris ) par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (ECB/2013/36)

text:
               12.11.2013

               LV

               Eiropas Savienības Oficiālais Vēstnesis

               L 301/13

         EIROPAS CENTRĀLĀS BANKAS LĒMUMS
   (2013. gada 26. septembris)
   par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību
   (ECB/2013/36)
   (2013/646/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, un 12.1. pantu, 14.3. pantu un 18.2. pantu,
   ņemot vērā 2011. gada 20. septembra Pamatnostādni ECB/2011/14 par Eurosistēmas monetārās politikas instrumentiem un procedūrām (1) un 2013. gada 20. marta Lēmumu ECB/2013/6 par noteikumiem tam, kā pašu emitētas nenodrošinātas valsts garantētas banku obligācijas izmanto par nodrošinājumu Eurosistēmas monetārās politikas operācijās (2),
   ņemot vērā 2013. gada 20. marta Pamatnostādni ECB/2013/4 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību, kā arī grozījumiem Pamatnostādnē ECB/2007/9 (3) un 2013. gada 5. jūlija Lēmumu ECB/2013/22 par pagaidu pasākumiem, kas saistīti ar Kipras Republikas emitētu vai pilnībā garantētu tirgojamu parāda instrumentu atbilstību (4),
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro (turpmāk – “NCB”), var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Standarta kritēriji, saskaņā ar kuriem ECB un NCB ir gatavas piedalīties kredītoperācijās, t. sk. kritēriji, kas nosaka nodrošinājuma atbilstību Eurosistēmas kredītoperāciju vajadzībām, ir noteikti Pamatnostādnes ECB/2011/14 I pielikumā, kurā ar Lēmumu ECB/2013/6 tika grozīti noteikumi tam, kā pašu emitētas nenodrošinātas valsts garantētas banku obligācijas izmanto par nodrošinājumu Eurosistēmas monetārās politikas operācijās.

               (2)

               Saskaņā ar Pamatnostādnes ECB/2011/14 I pielikuma 1.6. sadaļu ECB Padome jebkurā laikā var mainīt Eurosistēmas monetārās politikas operāciju instrumentus, nosacījumus, kritērijus un procedūras.

               (3)

               Pamatnostādne ECB/2013/4 un Lēmums ECB/2013/22 noteica papildu pagaidu pasākumus attiecībā uz nodrošinājuma atbilstību Eurosistēmas monetārās politikas operācijās.

               (4)

               ECB Padome 2013. gada 17. jūlijā nolēma vēl vairāk nostiprināt riska kontroles regulējumu, pielāgojot atbilstības kritērijus un diskontus, kurus nodrošinājumam piemēro Eurosistēmas monetārās politikas operācijās, un apstiprinot papildu pasākumus, kuri uzlabo regulējuma saskaņotību kopumā, kā arī tā praktisko īstenošanu. Daži no šiem lēmumiem ietekmē Pamatnostādnē ECB/2013/4 noteiktos papildu pagaidu pasākumus attiecībā uz Eurosistēmas refinansēšanas operācijām un nodrošinājuma atbilstību, jo īpaši ar aktīviem nodrošināto vērtspapīru novērtēšanas diskontus un noteikumus par apkalpošanas nepārtrauktību, kas pieņemti saskaņā ar šo Pamatnostādni.

               (5)

               Turklāt ECB Padome nolēma pielāgot atbilstības kritērijus, kurus saskaņā ar Eurosistēmas nodrošinājuma pagaidu regulējumu piemēro papildu kredīprasībām.

               (6)

               Ar ECB lēmumu jānosaka 4. un 5. apsvērumā minētie lēmumi,

         IR PIEŅĒMUSI ŠO LĒMUMU.
   1. pants
   Grozījumi dažos Pamatnostādnes ECB/2013/4 noteikumos
   1.   Šajā lēmumā noteiktos Eurosistēmas monetārās politikas operāciju veikšanas noteikumus un nodrošinājuma atbilstības kritērijus piemēro, ņemot vērā citus Eurosistēmas tiesību aktus, kas saistīti ar Eurosistēmas monetārās politikas instrumentiem un procedūrām, un jo īpaši Pamatnostādni ECB/2013/4.
   2.   Šis lēmums ir noteicošs gadījumā, ja rodas jebkādas pretrunas starp šo lēmumu un Pamatnostādni ECB/2013/4 un/vai jebkuru no to ieviešanas pasākumiem nacionālajā līmenī. NCB turpina piemērot visus Pamatnostādnes ECB/2013/4 noteikumus bez izmaiņām, ja vien šajā lēmumā nav noteikts citādi.
   2. pants
   Diskonti ar aktīviem nodrošinātiem vērtspapīriem, kas ir atbilstīgi saskaņā ar pagaidu regulējumu
   1.   Pamatnostādnes ECB/2013/4 3. panta 1. punktā minētiem ar aktīviem nodrošinātiem vērtspapīriem tiek piemēroti tālāk minētie novērtējuma diskonti:

               a)

               10 %, ja tiem ir divi vismaz “A” reitingi (5);

               b)

               22 %, ja tiem nav divu vismaz “A” reitingu.

         2.   Pamatnostādnes ECB/2013/4 3. panta 5. punktā minētiem ar aktīviem nodrošinātiem vērtspapīriem tiek piemēroti 22 % novērtējuma diskonti.
   3. pants
   Noteikumi par apkalpošanas nepārtrauktību
   1.   Pamatnostādnes ECB/2013/4 3. panta 6. punktā “noteikumi par apkalpošanas nepārtrauktību” nozīmē tālāk 2. punktā minēto.
   2.   “Noteikumi par apkalpošanas nepārtrauktību” nozīmē ar aktīviem nodrošinātu vērtspapīru juridiskās dokumentācijas noteikumus, ko veido rezerves apkalpotāja noteikumi vai rezerves apkalpotāja koordinatora noteikumi (ja nav rezerves apkalpotāja noteikumu). Rezerves apkalpotāja koordinatora noteikumu gadījumā tiek iecelts rezerves apkalpotāja koordinators, un koordinators tiek pilnvarots piemeklēt atbilstošu rezerves apkalpotāju 60 dienu laikā pēc notikuma iestāšanās nolūkā nodrošināt savlaicīgu ar aktīviem nodrošināto vērtspapīru samaksu un apkalpošanu. Šie noteikumi iekļauj arī apkalpotāja aizstāšanas gadījumus, kas var būt saistīti un/vai nesaistīti ar reitingu, piemēram, pašreizējā apkalpotāja saistību nepildīšana.
   3.   Ar aktīviem nodrošinātie vērtspapīri ar noteikumiem par apkalpošanas nepārtrauktību, kuri atbilst Pamatnostādnei ECB/2013/4 un kuri bija atbilstošo aktīvu sarakstā pirms šī Lēmuma stāšanās spēkā, saglabā atbilstību vienu gadu pēc šī Lēmuma stāšanās spēkā.
   4. pants
   Papildu kredītprasību pielaides noteikumu izmaiņas
   Ārkārtas gadījumos, kas minēti Pamatnostādnes ECB/2013/4 4. panta 3. punktā, NCB ar ECB Padomes atļauju var pieņemt kredītprasības:

               a)

               piemērojot atbilstības kritērijus un riska kontroles pasākumus, ko saskaņā ar Pamatnostādnes ECB/2013/4 4. panta 1. un 2. punktu ir noteikusi cita NCB;

               b)

               ko regulē tādas dalībvalsts tiesību akti, kura nav pieņemošās NCB dalībvalsts;

               c)

               kuras ir iekļautas kredītprasību pūlā vai nodrošinātas ar nekustamā īpašuma aktīviem, ja tiesību akti, kas regulē kredītprasību vai attiecīgo debitoru (vai attiecīgajos gadījumos garantijas devēju), ir tādas ES dalībvalsts tiesību akti, kas ir pieņemošās NCB dalībvalsts.

         5. pants
   Stāšanās spēkā
   Šis lēmums stājas spēkā 2013. gada 1. oktobrī.
   4. pants piemērojams, sākot ar 2014. gada 1. janvāri.

      Frankfurtē pie Mainas, 2013. gada 26. septembrī

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 95, 5.4.2013., 22. lpp.

      (3)  OV L 95, 5.4.2013., 23. lpp.

      (4)  OV L 195, 18.7.2013., 27. lpp.

      (5)  “A” ir vismaz Moody’s“A3”, Fitch vai Standard & Poor’s“A–” vai DBRS“AL” reitings.


title: 2006/371/EK: Lēmums, ko, savstarpēji vienojoties, valstu vai valdību vadītāju līmenī pieņēmušas to dalībvalstu valdības, kuru naudas vienība ir euro ( 2006. gada 19. maijs ) par Eiropas Centrālās bankas Valdes locekļa iecelšanu

text:
               24.5.2006

               LV

               Eiropas Savienības Oficiālais Vēstnesis

               L 136/41

      LĒMUMS, KO, SAVSTARPĒJI VIENOJOTIES, VALSTU VAI VALDĪBU VADĪTĀJU LĪMENĪ PIEŅĒMUŠAS TO DALĪBVALSTU VALDĪBAS, KURU NAUDAS VIENĪBA IR EURO

   (2006. gada 19. maijs)
   par Eiropas Centrālās bankas Valdes locekļa iecelšanu
   (2006/371/EK)
   EIROPAS KOPIENAS DALĪBVALSTU, KURU NAUDAS VIENĪBA IR EURO, VALSTU VAI VALDĪBU VADĪTĀJI,
   ņemot vērā Eiropas Kopienas dibināšanas līgumu, un jo īpaši tā 112. panta 2. punkta b) apakšpunktu un 122. panta 4. punktu, kā arī 11.2. un 43.3. pantu Protokolā par Eiropas Centrālo banku sistēmas un Eiropas Centrālās bankas Statūtiem,
   ņemot vērā Padomes ieteikumu (1),
   ņemot vērā Eiropas Parlamenta atzinumu (2),
   ņemot vērā Eiropas Centrālās bankas Padomes atzinumu (3),
   IR PIEŅĒMUŠI ŠO LĒMUMU.
   1. pants
   Ar šo Jürgen
      STARK kungs tiek iecelts par Eiropas Centrālās bankas Valdes locekli uz astoņiem gadiem, skaitot no 2006. gada 1. jūnija.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 19. maijā

            Priekšsēdētāja

         U. PLASSNIK

      (1)  OV L 47, 17.2.2006., 58. lpp.

      (2)  2006. gada 17. maija Atzinums (Oficiālajā Vēstnesī vēl nav publicēts).

      (3)  OV C 58, 10.3.2006., 12. lpp.


title: Padomes Lēmums (KĀDP) 2015/1334 (2015. gada 31. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/521

text:
               1.8.2015

               LV

               Eiropas Savienības Oficiālais Vēstnesis

               L 206/61

         PADOMES LĒMUMS (KĀDP) 2015/1334
   (2015. gada 31. jūlijs),
   ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2015/521
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2001. gada 27. decembrī pieņēma Kopējo nostāju 2001/931/KĀDP (1).

               (2)

               Padome 2015. gada 26. martā pieņēma Lēmumu (KĀDP) 2015/521 (2), ar ko atjaunina un groza to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu (“saraksts”).

               (3)

               Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

               (4)

               Šajā lēmumā ir iekļauts tās pārskatīšanas rezultāts, ko Padome ir veikusi attiecībā uz to personu, grupu un vienību sarakstu, kurām piemēro Kopējās nostājas 2001/931/KĀDP 2., 3. un 4. pantu.

               (5)

               Padome ir pārliecinājusies, ka Kopējās nostājas 2001/931/KĀDP 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām, ciktāl tās ir bijušas iesaistītas terora aktos minētās kopējās nostājas 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot tajā paredzētos konkrētos ierobežojošos pasākumus.

               (6)

               Saraksts būtu attiecīgi jāatjaunina, un Lēmums (KĀDP) 2015/521 būtu jāatceļ,

         IR PIEŅĒMUSI ŠO LĒMUMU.
   1. pants
   To personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, ir iekļauts šā lēmuma pielikumā.
   2. pants
   Ar šo Lēmums (KĀDP) 2015/521 tiek atcelts.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 31. jūlijā

            Padomes vārdā –

            priekšsēdētājs

         J. ASSELBORN

      (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

      (2)  Padomes Lēmums (KĀDP) 2015/521 (2015. gada 26. marts), ar ko atjaunina un groza to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu 2014/483/KĀDP (OV L 82, 27.3.2015., 107. lpp.).

      PIELIKUMS

         LĒMUMA 1. PANTĀ MINĒTAIS PERSONU, GRUPU UN VIENĪBU SARAKSTS

      I.   PERSONAS

                  1.

                     ABDOLLAHI Hamed (jeb Mustafa Abdullahi), dzimis 1960. gada 11. augustā Irānā. Pase: D9004878.

                  2.

                     AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                  3.

                     AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                  4.

                     ARBABSIAR Manssor (jeb Mansour Arbabsiar), dzimis 1955. gada 6. vai 15. martā Irānā. Irānas un ASV pilsonis. Pase: C2002515 (Irāna); pase: 477845448 (ASV). Valstspiederīgā identitātes numurs: 07442833, derīguma termiņš līdz 2016. gada 15. martam (ASV izdota vadītāja apliecība).

                  5.

                     BOUYERI, Mohammed (jeb Abu ZUBAIR, SOBIAR, Abu ZOUBAIR), dzimis 8.3.1978. Amsterdamā (Nīderlande) – Hofstadgroep loceklis.

                  6.

                     IZZ-AL-DIN, Hasan (jeb GARBAYA, Ahmed, SA-ID, SALWWAN, Samir), libānietis, dzimis 1963. gadā Libānā, Libānas pilsonis.

                  7.

                     MOHAMMED, Khalid Shaikh (jeb ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), dzimis 14.4.1965. vai 1.3.1964. Pakistānā, pase Nr. 488555.

                  8.

                     SHAHLAI Abdul Reza (jeb Abdol Reza Shala'i, Abd-al Reza Shalai, Abdorreza Shahlai, Abdolreza Shahla'i, Abdul-Reza Shahlaee, Hajj Yusef, Haji Yusif, Hajji Yasir, Hajji Yusif un Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam (Ilāmas) province, Irāna.

                  9.

                     SHAKURI Ali Gholam, dzimis aptuveni 1965. gadā Teherānā Irānā.

                  10.

                     SOLEIMANI Qasem (jeb Ghasem Soleymani, Qasmi Sulayman, Qasem Soleymani, Qasem Solaimani, Qasem Salimani, Qasem Solemani, Qasem Sulaimani un Qasem Sulemani), dzimis 1957. gada 11. martā Irānā. Irānas valstspiederīgais. Pase: 008827 (Irānas diplomātiskā pase), izdota 1999. gadā. Pakāpe: ģenerālmajors.

            II.   GRUPAS UN VIENĪBAS

                  1.

                     “Abu Nidal Organisation” – “ANO” (jeb “Fatah Revolutionary Council”, “Arab Revolutionary Brigades”, “Black September”, “Revolutionary Organisation of Socialist Muslims”).

                  2.

                     “Al-Aqsa Martyrs' Brigade”.

                  3.

                     “Al-Aqsa e.V.”.

                  4.

                     “Babbar Khalsa”.

                  5.

                     “Communist Party of the Philippines”, arī “New People's Army” – “NPA”, Filipīnas.

                  6.

                     “Gama'a al-Islamiyya” (jeb “Al-Gama'a al-Islamiyya”) (“Islamic Group” – “IG”).

                  7.

                     “İslami Büyük Doğu Akıncılar Cephesi” – “IBDA-C” (“Great Islamic Eastern Warriors Front”).

                  8.

                     “Hamas”, arī “Hamas-Izz al-Din al-Qassem”.

                  9.

                     “Hizballah Military Wing” (jeb “Hezbollah Military Wing”, “Hizbullah Military Wing”, “Hizbollah Military Wing”, “Hezballah Military Wing”, “Hisbollah Military Wing”, “Hizbu'llah Military Wing”, “Hizb Allah Military Wing”, “Jihad Council” (un visas vienības tā pakļautībā, tostarp Ārējās drošības organizācija (External Security Organisation)).

                  10.

                  “Hizbul Mujahideen” – “HM”.

                  11.

                     “Hofstadgroep”.

                  12.

                     “International Sikh Youth Federation” – “ISYF”.

                  13.

                     “Khalistan Zindabad Force” – “KZF”.

                  14.

                     “Kurdistan Workers' Party” – “PKK” (jeb “KADEK”, “KONGRA-GEL”).

                  15.

                     “Liberation Tigers of Tamil Eelam” – “LTTE”.

                  16.

                     “Ejército de Liberación Nacional” (“National Liberation Army”).

                  17.

                     “Palestinian Islamic Jihad” – “PIJ”.

                  18.

                     “Popular Front for the Liberation of Palestine” – “PFLP”.

                  19.

                     “Popular Front for the Liberation of Palestine – General Command” (jeb “PFLP – General Command”).

                  20.

                     “Fuerzas armadas revolucionarias de Colombia” – “FARC” (“Revolutionary Armed Forces of Colombia”).

                  21.

                     “Devrimci Halk Kurtuluș Partisi-Cephesi” – “DHKP/C” (jeb “Devrimci Sol” (“Revolutionary Left”),“Dev Sol”) (“Revolutionary People's Liberation Army/Front/Party”).

                  22.

                     “Sendero Luminoso” – “SL” (“Shining Path”).

                  23.

                     “Teyrbazen Azadiya Kurdistan” – “TAK” (jeb “Kurdistan Freedom Falcons”, “Kurdistan Freedom Hawks”).


title: Padomes Lēmums (2004. gada 29. aprīlis) par Apvienoto Nāciju Organizācijas Konvencijas pret starptautisko organizēto noziedzību noslēgšanu Eiropas Kopienas vārdā

text:
Svarīgs juridisks paziņojums

|

32004D0579

2004/579/EK: Padomes Lēmums (2004. gada 29. aprīlis) par Apvienoto Nāciju Organizācijas Konvencijas pret transnacionālo organizēto noziedzību noslēgšanu Kopienas vārdā

Oficiālais Vēstnesis L 261 , 06/08/2004 Lpp. 0069 - 0069

		Padomes Lēmums(2004. gada 29. aprīlis)par Apvienoto Nāciju Organizācijas Konvencijas pret starptautisko organizēto noziedzību noslēgšanu Eiropas Kopienas vārdā(2004/579/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 47., 55., 95. un 179. pantu saistībā ar 300. panta 2. punkta pirmo teikumu un 300. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Komisija ar Padomes apstiprinājumu Kopienas vārdā ir piedalījusies sarunās par tām Konvencijas daļām, kas ir Kopienas kompetencē.(2) Padome ir devusi Komisijai norādījumu piedalīties sarunās par Kopienas pievienošanos attiecīgajai Konvencijai.(3) Sarunas tika veiksmīgi pabeigtas, un 2000. gada 12. decembrī Kopiena parakstīja noslēguma dokumentu saskaņā ar Lēmumu 2001/87/EK [2].(4) Dažas dalībvalstis ir Konvencijas dalībnieces, bet dažas dalībvalstis to pašlaik ratificē.(5) Ir ievēroti nosacījumi, kas ļauj Kopienai deponēt apstiprinājuma dokumentu, kurš paredzēts Konvencijas 36. panta 3. punktā.(6) Konvencija ir jāapstiprina, lai Kopiena varētu kļūt par tās dalībnieci atbilstoši tās kompetencei.(7) Kopiena, deponējot apstiprinājuma dokumentu, deponē arī deklarāciju par Eiropas Kopienas kompetences apjomu jautājumos, ko reglamentē Konvencija saskaņā ar tās 36. panta 3. punktu,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Apvienoto Nāciju Organizācijas Konvenciju pret starptautisko organizēto noziedzību.Konvencijas teksts ir izklāstīts I pielikumā.2. pantsPadomes priekšsēdētājam ir tiesības izraudzīties personu(-as), kas pilnvarota(-as) deponēt Kopienas oficiālā apstiprinājuma dokumentu, lai tas kļūtu saistošs Kopienai. Oficiālā apstiprinājuma dokumentā ir kompetences deklarācija saskaņā ar Konvencijas 36. panta 3. punktu, kas norādīta II pielikumā. Tajā ir arī deklarācija, kas norādīta III pielikumā.3. pantsŠo lēmumu publicē Eiropas Savienības Oficiālajā Vēstnesī.Luksemburgā, 2004. gada 29. aprīlīPadomes vārdā —priekšsēdētājsM. McDowell[1] Atzinums sniegts 2004. gada 13. janvārī (Oficiālajā Vēstnesī vēl nav publicēts).[2] OV L 30, 1.2.2001., 44. lpp.--------------------------------------------------


title: Padomes Lēmums (ES) 2017/165 (2017. gada 27. janvāris), ar ko ieceļ Reģionu komitejas locekli un divpadsmit locekļu aizstājējus, ko izvirzījusi Francijas Republika

text:
               1.2.2017

               LV

               Eiropas Savienības Oficiālais Vēstnesis

               L 27/121

         PADOMES LĒMUMS (ES) 2017/165
   (2017. gada 27. janvāris),
   ar ko ieceļ Reģionu komitejas locekli un divpadsmit locekļu aizstājējus, ko izvirzījusi Francijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Francijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Laurent BEAUVAIS kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Josette BOREL-LINCERTIN kundzes, Nathalie COLIN-OESTERLE kundzes, Marie-Marguerite DUFAY kundzes, Daniel DUGLERY kunga, Nicolas FLORIAN kunga, Karine GLOANEC-MAURIN kundzes, Hervé HOCQUARD kunga, Jean-Louis JOSEPH kunga, Daniel PERCHERON kunga, Christophe ROSSIGNOL kunga un Michel VAUZELLE kunga pilnvaru termiņa beigām ir atbrīvojušās vienpadsmit Reģionu komitejas locekļu aizstājēju vietas.

               (4)

               Pēc tam, kad beidzies termiņš pilnvarojumam, uz kura pamata tika izvirzīts Guillaume CROS kungs (Conseiller régional de Midi-Pyrénées), ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti/ieceltas:

               a)

               par locekli:

                           —

                              Gérard LAHELLEC kungs (Vice-président du Conseil régional de Bretagne);

               b)

               par locekļu aizstājējiem:

                           —

                              Patrick AYACHE kungs (Vice-président du Conseil régional de Bourgogne-Franche-Comté),

                           —

                              Frank CECCONI kungs (Conseiller régional du Conseil régional d'Ile de France),

                           —

                              Yolaine COSTES kundze (Vice-présidente du Conseil régional de La Réunion),

                           —

                              Guillaume CROS kungs (Vice-président du Conseil régional d'Occitanie) (amata maiņa),

                           —

                              Harold HUWART kungs (Vice-président du Conseil régional du Centre-Val de Loire),

                           —

                              Valérie LETARD kundze (Vice-présidente du Conseil régional des Hauts-de-France),

                           —

                              Marie-Luce PENCHARD kundze (Vice-présidente du Conseil régional de Guadeloupe),

                           —

                              Jean-Jack QUEYRANNE kungs (Conseiller régional du Conseil régional d'Auvergne-Rhône-Alpes),

                           —

                              Agnès RAMPAL kundze (Conseillère régionale du Conseil régional de Provence-Alpes-Côte d'Azur),

                           —

                              Gilles SIMEONI kungs (Président du Conseil exécutif de la Collectivité territoriale de Corse),

                           —

                              Sandra TORRES kundze (Conseillère régionale du Conseil régional de Provence-Alpes-Côte d'Azur),

                           —

                              Patrice VOIR kungs (Conseiller régional du Conseil régional d'Auvergne-Rhône-Alpes).

         2. pants
   Šis lēmums stājas spēkā tā pieņemšanas dienā.

      Briselē, 2017. gada 27. janvārī

            Padomes vārdā –

            priekšsēdētājs

         E. SCICLUNA

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes lēmums (2003. gada 17. novembris) par to, kā noslēgt Eiropas Kopienas vārdā Eiropas Padomes Konvenciju Nr. 180 par informāciju un tiesisko sadarbību informācijas sabiedrības pakalpojumu jomā

text:
Svarīgs juridisks paziņojums

|

32003D0840

Oficiālais Vēstnesis L 321 , 06/12/2003 Lpp. 0041 - 0042

		Padomes lēmums(2003. gada 17. novembris)par to, kā noslēgt Eiropas Kopienas vārdā Eiropas Padomes Konvenciju Nr. 180 par informāciju un tiesisko sadarbību informācijas sabiedrības pakalpojumu jomā(2003/840/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmo daļu,ņemot vērā Komisijas priekšlikumu,tā kā:(1) Ar Eiropas Padomes Konvenciju Nr. 180 par informāciju un tiesisko sadarbību informācijas sabiedrības pakalpojumu jomā (konvencija) izveido starptautisku iepriekšējas paziņošanas un administratīvas sadarbības sistēmu, kas īpaši vērsta uz informācijas sabiedrības pakalpojumiem.(2) Informācijas sabiedrības pakalpojumus (saskaņā ar definīciju konvencijas 2. pantā) sniedz no attāluma ar elektroniskiem līdzekļiem un pēc pakalpojumu saņēmēja individuāla pieprasījuma, un tie ir pakalpojumi, kuru sniegšanai nav vajadzīga pakalpojumu sniedzēja vai saņēmēja fiziska pārvietošanās. Šā iemesla dēļ uz tiem attiecas kopējā tirdzniecības politika, un tie ietilpst Eiropas Kopienas ekskluzīvajā kompetencē, ievērojot Eiropas Kopienu Tiesas atzinumu 1/94 par Pasaules tirdzniecības organizāciju [1].(3) Eiropas Parlamenta un Padomes Direktīva 98/34/EK (1998. gada 22. jūnijs), ar ko nosaka informācijas sniegšanas procedūru tehnisko standartu un noteikumu, kā arī informācijas sabiedrības pakalpojumu normatīvu jomā [2], kuru piemēro no 1999. gada, ir izrādījusies īpaši labs mehānisms iepriekšējai informācijai un administratīvam dialogam tiešsaistes pakalpojumu jomā.(4) Eiropas Padomē ātri jānosaka līdzīgs starptautisks mehānisms, kurā piedalīties ir Kopienas tiešajās interesēs. Ar šādu mehānismu varētu regulāri informēt par normatīvajām iniciatīvām, ko gatavo citās valstīs, un pēc vajadzības izteikt apsvērumus par normatīvo aktu projektiem, kuri varētu radīt nopietnas tiesiskās vai ekonomiskās saistības tiešsaistes darbību jomā.(5) Faktiski šāda piedalīšanās balstītos uz spēkā esošo mehānismu, kas noteikts 1983. gadā ar Direktīvu 83/189/EEK, kura vēlāk atcelta un aizstāta ar Direktīvu 98/34/EK, un īpaši novērstu dalībvalstīm visu to paziņošanas pienākumu, kas ir papildus tam, kurš dalībvalstīm noteikts ar Direktīvu 98/34/EK.(6) Konvencija ir jāapstiprina,IR PIEŅĒMUSI ŠO LĒMUMU.1. pantsAr šo lēmumu Kopienas vārdā apstiprina Eiropas Padomes Konvenciju Nr. 180 par informāciju un tiesisko sadarbību informācijas sabiedrības pakalpojumu jomā.Konvencijas teksts ir pievienots šim lēmumam [3].2. pantsAr šo lēmumu Padomes priekšsēdētāju pilnvaro izraudzīties personu (-as), kas ir pilnvarota(-s) parakstīt konvenciju, padarot to saistošu Kopienai.3. pantsŠo lēmumu publicē Eiropas Savienības Oficiālajā Vēstnesī.Briselē, 2003. gada 17. novembrīPadomes vārdā —priekšsēdētājsG. Alemanno[1] Tiesas 1994. gada 15. novembra atzinums, [1994] ECR., I–5267.[2] OV L 204, 21.7.1998., 37. lpp. Direktīva grozīta ar Eiropas Parlamenta un Padomes Direktīvu 98/48/EK (OV L 217, 5.8.1998., 18. lpp.).[3] Noslēgtās konvencijas teksts ir angļu valodā un franču valodā, un abi teksti ir vienlīdz autentiski.--------------------------------------------------


title: Padomes Lēmums (ES) 2015/1292 (2015. gada 20. jūlijs) par to, lai Eiropas Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               29.7.2015

               LV

               Eiropas Savienības Oficiālais Vēstnesis

               L 199/1

         PADOMES LĒMUMS (ES) 2015/1292
   (2015. gada 20. jūlijs)
   par to, lai Eiropas Savienības un tās dalībvalstu vārdā noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta otrās daļas a) apakšpunkta i) punktu un 218. panta 8. punkta otro daļu,
   ņemot vērā Horvātijas Pievienošanās aktu un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2014/517/ES (1) Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (2) (“protokols”), ir parakstīts, ņemot vērā tā noslēgšanu.

               (2)

               Par jautājumiem, kas attiecas uz Eiropas Atomenerģijas kopienas darbības jomu, protokola noslēgšanai ir paredzēta atsevišķa procedūra.

               (3)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības un tās dalībvalstu vārdā tiek apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības un tās dalībvalstu vārdā deponēt protokola 13. panta 2. punktā paredzētos apstiprināšanas instrumentus.
   3. pants
   Šis lēmums stājas spēkā tā pieņemšanas dienā.

      Briselē, 2015. gada 20. jūlijā

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2014/517/ES (2014. gada 14. aprīlis) par to, lai Eiropas Savienības un tās dalībvalstu vārdā parakstītu un provizoriski piemērotu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 233, 6.8.2014., 1. lpp.).

      (2)  OV L 233, 6.8.2014., 3. lpp.


title: Padomes lēmums (2003. gada 16. jūnijs), ar ko starp Eiropas Kopienu un Japānas valdību noslēdz nolīgumu par sadarbību pret konkurenci vērstas rīcības jomā

text:
Svarīgs juridisks paziņojums

|

32003D0520

Oficiālais Vēstnesis 183 , 22/07/2003 Lpp. 0011 - 0011

		Padomes Lēmums(2003. gada 16. jūnijs),ar ko starp Eiropas Kopienu un Japānas valdību noslēdz nolīgumu par sadarbību pret konkurenci vērstas rīcības jomā(2003/520/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 83. un 308. pantu saistībā ar 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Ņemot vērā konkurences problēmu arvien lielāku starptautisko dimensiju, šajā jomā jāstiprina starptautiskā sadarbība.(2) Pareiza un efektīva konkurences tiesību aktu īstenošana ir svarīga, lai efektīvi darbotos tirgi un starptautiskā tirdzniecība.(3) Starptautisko tiesību aktu savstarpējas atzīšanas principu izstrāde un ieviešana, īstenojot Eiropas Kopienas un Japānas konkurences tiesību aktus, nodrošinās lielāku efektivitāti, piemērojot tos.(4) Tādēļ Komisija ir sagatavojusi nolīgumu ar Japānu par Eiropas Kopienas un Japānas konkurences noteikumu piemērošanu.(5) Ir jāatsaucas uz Līguma 308. pantu, jo nolīguma tekstā ir iekļauta apvienošanās un pievienošanās, uz ko attiecas Padomes 1989. gada 21. decembra Regula (EEK) Nr. 4064/89 par uzņēmumu koncentrācijas kontroli [3], kas savukārt pamatā ir balstīta uz 308. pantu.(6) Ir jāapstiprina minētais nolīgums,IR PIEŅĒMUSI ŠO LĒMUMU.1. pantsAr šo Eiropas Kopienas vārdā tiek apstiprināts Nolīgums starp Eiropas Kopienu un Japānas valdību par sadarbību pret konkurenci vērstas rīcības jomā.Nolīguma teksts ir pievienots šim lēmumam.2. pantsAr šo Padomes priekšsēdētājam ir dotas tiesības iecelt personu(-as), kam piešķir pilnvaras parakstīt Nolīgumu Eiropas Kopienas vārdā [4].Luksemburgā, 2003. gada 16. jūnijāPadomes vārdā —priekšsēdētājsG. Papandreou[1] Priekšlikums iesniegts 2002. gada 8. maijā (Oficiālajā Vēstnesī vēl nav publicēts).[2] Atzinums sniegts 2002. gada 3. jūlijā (Oficiālajā Vēstnesī vēl nav publicēts).[3] OV L 395, 30.12.1989., 1. lpp. (labojums: OV L 257, 21.9.1990., 13. lpp.) atbilstoši jaunākajiem grozījumiem, kas izdarīti ar Padomes Regulu (EK) Nr. 1310/97 (OV L 180, 9.7.1997., 1. lpp.).[4] Saskaņā ar 12. panta 1. punktu Nolīgums stāsies spēkā 2003. gada 9. augustā.--------------------------------------------------